**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 545**

от заседание на Общинския съвет,

проведено на 29.07.2021 г., Прот. № 32

**ОТНОСНО:**Даване на съгласие за продажба, чрез публичен търг с тайно наддаване, на недвижим имот, представляващ поземлен имот с идентификатор 65766.43.67 с адрес: гр. Свищов, местност „Павлолията“

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 34, ал. 4 и чл. 35, ал. 1 от Закона за общинската собственост (ЗОС), чл. 26 от Наредбата за реда за придобиване, управление и разпореждане със собствеността на община Свищов (НРПУРСОС), във връзка с докладна записка с рег. индекс № 08-00-1200/14.07.2021 г. от дирекция „Управление на собствеността и стопански дейности“ и предложение с Вх. № 996/16.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

**І.**Дава съгласие **за продажба, чрез публичен търг с тайно наддаване, на недвижим имот**, актуван с Акт за частна общинска собственост № 9116/07.07.2021 г., вписан в Службата по вписванията – гр. Свищов (вх. № 1808/08.07.2021 г., акт № 24, том 6), представляващ поземлен имот с идентификатор 65766.43.67 (шест пет седем шест шест точка четири три точка шест седем), с площ 215 кв. м. (двеста и петнадесет квадратни метра), с начин на трайно ползване: Друг вид трайно насаждение, категория на земята при неполивни условия: 4 (четвърта), предназначение на територията: Земеделска, предишен идентификатор: 65766.43.3, номер по предходен план: 043067, с адрес: гр. Свищов, местност „Павлолията“ по кадастрална карта и кадастрални регистри, одобрени със Заповед № РД-18-10/12.02.2009 г. на Изпълнителен директор на АГКК, последно изменение на кадастралната карта и кадастрални регистри, засягащо поземления имот: няма данни за изменение, при граници: 65766.43.83, 65766.43.7, 65766.43.82, 65766.43.71, 65766.43.68, **при начална тръжна цена – 172 лв. (сто седемдесет и два лева), без ДДС,** представляваща пазарната цена, определена от оценител на имоти по реда на чл. 41, ал. 2 от ЗОС на недвижимия имот.

**ІІ.**В изпълнение на Решението по т. I, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** Във връзка с приетата от Общински съвет – Свищов „Стратегия за управление на общинската собственост в община Свищов за мандат 2019-2023 г.“, с докладна записка до Кмета на община Свищов с рег. индекс № 08-00-1200/14.07.2021 г. от дирекция „Управление на собствеността и стопански дейности“ е сведена информация относно постъпило заявление (рег. индекс № 94-З-1112/21.05.2021 г.), с което е проявен инвестиционен интерес относно закупуване на имот 65766.43.67 (частна общинска собственост), стар № 043067, находящ се в гр. Свищов, местност „Павлолията“.

В същото се моли, при съгласие от страна на Община Свищов, да бъде започната процедура за продажба на посочения имот. С приходна квитанция № 0000130525/21.05.2021 г. лицето е платило такса в размер на 20 лв. в полза на Община Свищов с основание: Молба за започване на производство по продажба на общински имот.

Обектът на инвестиционното намерение представлява поземлен имот с идентификатор 65766.43.67 (шест пет седем шест шест точка четири три точка шест седем), с площ 215 кв. м. (двеста и петнадесет квадратни метра), с начин на трайно ползване: Друг вид трайно насаждение, категория на земята при неполивни условия: 4 (четвърта), предназначение на територията: Земеделска, предишен идентификатор: 65766.43.3, номер по предходен план: 043067, последно изменение на кадастралната карта и кадастрални регистри, засягащо поземления имот: няма данни за изменение, при граници: 65766.43.83, 65766.43.7, 65766.43.82, 65766.43.71, 65766.43.68.

След постъпване на инвестиционното намерение е извършена документална проверка, както следва:

Имот стар № 043067 не е предоставен за ползване, няма установен бивш собственик.

Със Заповед № ОА 04-5678/19.08.2020 г. на Областен управител Велико Търново е одобрен Планът на новообразуваните имоти на параграф 4 от ПЗР на ЗСПЗЗ, масив 33, местност „Павлолията“.

**Извършена е проверка на място. Констатира се, че имотът е поддържан и ограден. Ползва се като място за съхранение на селскостопанска техника и прикачен инвентар, а не като земеделска земя.**

Имотът е актуван с Акт за частна общинска собственост № 9116/07.07.2021 г., вх. рег. № 1808, том 6, акт № 24, вписан на 08.07.2021 г. в Служба по вписванията – гр. Свищов.

Данъчната му оценка е 57.90 лв. (петдесет и седем лева, деветдесет стотинки) съгласно удостоверение (изх. № 5408001437/24.06.2021 г.).

Съгласно изготвена експертна оценка, справедливата пазарна стойност на имота е 172 лв. (сто седемдесет и два лева), без ДДС.

С оглед на постъпилото инвестиционно намерение, както и с оглед на включването на имота като обект пореден номер № 66 от точка А на раздел ІІІ на „Годишна програма за управление и разпореждане с имоти, общинска собственост през 2021 година”, която ще бъде приета с решение на Общински съвет - Свищов, с горепосочената докладна записка е изложено становище, че **продажбата на въпросния имот е необлагаема сделка по ЗДДС (Имотът е земеделска земя), като същата е законово възможна** **чрез публичен търг или публично оповестен конкурс.**

Като допълнителен мотив, продажбата е дефинирана като приходоизточник за общинския бюджет за 2021 г.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/